[{"text_idx": "#000004", "text": "Lennupiletid \u2013 broneeri ise vo\u0303i ku\u0308si reisikonsultandilt"}, {"text_idx": "#000006", "text": "Estraveli kliendid ka\u0308isid hiljuti Maldiividel. Kuidas reis sujus? Loe reisimuljeid ja vaata pilte."}, {"text_idx": "#000007", "text": "Kaisa Elbe: \u201cMeie reis sujus va\u0308ga kenasti ja veetsime va\u0308ga mo\u0303nusa na\u0308dala, mida need kontrollid-testid ei varjutanud.\u201d"}, {"text_idx": "#000008", "text": "Kas sihtkohas viibimine vastas ootustele?"}, {"text_idx": "#000009", "text": "\u201cTegelikult sihtkoht isegi u\u0308letas ootusi, kuivo\u0303rd me polnud varem Maldiividel ka\u0308inud ja tuttavad ra\u0308a\u0308kisid, et seal hakkab igav. Me aga otsustasime siiski minna, sest va\u0308hemalt selles konkreetses resordis ei pea maski kandma ja saime tunda no\u0308 normaalset elu. See oli ka u\u0308ks tingimus puhkusele, et saaks pandeemiast ka puhata. Igav ei hakanud ku\u0308ll kordagi ja meil olid pa\u0308evad nii tihedad ja tegevusi ta\u0308is, et oleks vo\u0303inud pikemaltki olla.\u201d"}, {"text_idx": "#000010", "text": "Kuidas kulgesid lennud? Muljeid lennujaamadest?"}, {"text_idx": "#000011", "text": "\u201cLennukid ja lennujaamad olid ootuspa\u0308rased. Qatar Airways \u0301i lennukites oli reisijate paigutus mo\u0303nusalt hajus ja ruumi oli lahedalt. Lennujaamas suunati alati kenasti ja kiiresti o\u0303igesse kohta, et kusagil suvalistes kohtades teistega koos passimist ei oleks. Tegelikult on va\u0308hese rahvastatuse to\u0303ttu lennujaamaprotseduurid isegi mugavamad kui varem, turva- ja passikontroll on va\u0308ga kiire. Oluline on kodus eelto\u0308o\u0308 ha\u0308sti teha, et oleks kohe ko\u0303ik QR-koodid ja paberid ka\u0308epa\u0308rast. Hea oleks printida va\u0308lja ka hotellide broneeringud (Helsingis sooviti seda na\u0308ha). Katarist Maldiividele lend oli juba lihtne, kuivo\u0303rd Helsingis tehti po\u0303hjalikum kontroll a\u0308ra. Mo\u0303nus oli ka see, et Tallinnasse saabusime juba EL-ist ja siin ei pidanud mingeid pikki ankeete ta\u0308itma ega passima seal kitsas passikontrollisaalis Tallinna lennujaamas.\u201d"}, {"text_idx": "#000012", "text": "\u201cKohapealsed piirangud ei ha\u0308irinud u\u0308ldse. Saarel oli va\u0308ga mo\u0303nus maailmast eraldatuse atmosfa\u0308a\u0308r. To\u0308o\u0308tajatest oli muidugi kahju, kuivo\u0303rd nad ei saa piirangute to\u0303ttu eriti sageli kodus ka\u0308ia, aga samas turistide jaoks suurendab see turvalisust. Pelgasime enne minekut paberimajandust ja lennujaamade kontrolle, kuid pa\u0308rast po\u0303hjalikumat kontrolli Helsingis sujus edasine juba kenasti. Ka Helsingis tegelikult sujus, sest meil olid ko\u0303ik dokumendid kenasti kaasas. Sellega peaks kindlasti arvestama, et tuleb ette valmistada \u2013 paar minutit aega kulub ja paberid vo\u0303iks olla siis va\u0308lja prinditud. Hea u\u0308llatusena veel lisaks sooja vastuvo\u0303tu, resordis avaldati eraldi ta\u0308nu, et nii keerulisel ajal otsustasime tulla ja nende ettevo\u0303tet/turismisektorit toetada.\u201d"}, {"text_idx": "#000013", "text": "\u201cTransiidihotell oli va\u0308ga mugav lahendus. Seal magamine aitas meil ja\u0308rgmisele pa\u0308evale puhanult vastu minna. Saime ta\u0308ispika o\u0308o\u0308 magada pika u\u0308mberistumise ajal. Tasub kindlasti ette broneerida, sest tundus, et see on va\u0308ga populaarne koht.\u201d"}, {"text_idx": "#000015", "text": "\u201cKo\u0303hklejatele soovitaksin kindlasti reisida kasutades reisibu\u0308roo teenust, et to\u0303rgete korral aitaks keegi lahendusi leida. Meil sujus o\u0303nneks ko\u0303ik o\u0303litatult ja seda kindlasti ka ta\u0308nu reisikorraldaja jagatud infole. Pandeemia ajal reisimise eeliseks on teiste turistide va\u0308hesus ja nii saab kauneid kohti/elamusi nautida u\u0308sna segamatult. Na\u0308iteks o\u0303nnestus meil ujuda vaalhaiga vo\u0303rdlemisi va\u0308ikeses grupis ning see muutis kogemuse kahtlemata palju vo\u0303imsamaks ja intiimsemaks. Lisaks on ka enamus rahvast lennujaamades ju covid-testi teinud ja mingit erilist nakatumisohtu ei tundnud. Meie ja\u0308ime u\u0308lirahule!"}, {"text_idx": "#000016", "text": "Omalt poolt ta\u0308name kiire ja po\u0303hjaliku teeninduse eest \u2013 saime to\u0303eliselt po\u0303neval ja samas ka lo\u0303o\u0303gastaval puhkusel ka\u0308idud!\u201d"}]